I 1973 brøt han med Socialdemokratiet, og samme år utløste han nyvalg ved å utebli fra en votering i Folketinget, der den sosialdemokratiske regjeringen mistet flertallet. Han påstod at bilen hadde gått tom for bensin. Like etter stiftet han partiet Centrum-Demokraterne, som fikk 14 mandater i Folketinget ved det som ble hetende «jordskredvalget». Han representerte Centrum-Demokraterne i Folketinget frem til 1995.